บาทเปิด 31.44 บาทต่อดอลลาร์แข็งค่า
เงินบาทเปิดตลาด 31.44 บาทต่อดอลลาร์แข็งค่าตามทิศทางภูมิภาค หลังดอลล์อ่อน ให้กรอบวันนี้ 31.40-31.50บาทต่อดอลลาร์
26 ส.ค. 2563

นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.44 บาท/ดอลลาร์ แข็งค่าจากปิดตลาดวานนี้ที่ระดับ 31.48/49 บาท/ดอลลาร์ เนื่องจากดอลลาร์อ่อนค่าเมื่อเทียบกับสกุลเงินหลักยกเว้นเงินเยน หลังนักลงทุนขานรับข่าวความคืบหน้าเจรจาการค้าระหว่างสหรัฐกับจีน ทำให้หันไปลงทุนในสินทรัพย์เสี่ยงมากขึ้น ส่วนปัจจัยในประเทศนักลงทุนจับตาดูสถานการณ์ทางการเมือง
"บาทแข็งตามภูมิภาค เนื่องจากดอลลาร์อ่อนค่าเมื่อเทียบกับค่าเงินสกุลหลัก ทิศทางบาทวันนี้น่าจะแกว่งตัวในกรอบ" นักบริหารเงิน กล่าว
นักบริหารเงินประเมินกรอบเงินบาทวันนี้ไว้ระหว่าง 31.40-31.50 บาท/ดอลลาร์